Obama: Produbljivanje recesije u SAD
Američka vlada saopštila je danas nove, loše vijesti za privredu. Prema novom izvještaju, ekonomija se na kraju prošle godine smanjila 
Novi vladini izvještaji samo pokazuju koliko je američka ekonomija oslabila. Bruto domaći proizvod pao je za 3,8 odsto - što je najveći pad u proteklih 26 godina, ali istovremeno mnogo manji nego što su ekonomisti predviđali. Najnoviji u nizu sumornih ekonomskih podataka, kako je istakao predsjednik , znaci su produbljivanja recesije u Sjedinjeneim Državama. “Nije riječ samo o ekonomskom konceptu, već o daljoj bijedi američkih radničkih porodica. Ovi podaci su veoma zabrinjavajući, ali još više je alarmantno to šta oni u stvari znače za američki narod – za porodice koje manje kupuju, kompanije koje manje ulažu i sve manji broj zaposlenih koji mogu da zadrže posao. Recesija je sve dublja, a nužnost rješavanja ekonomske krize sve veća.” Predsjednik Obama je u Bijeloj kući kazao da vlada ne može mnogo da odlaže akciju i ponovo pozvao Kongres da što prije usvoji paket za stimulisanje američke privrede. Predloženo mjere su u Predstavničkom domu usvojene uz protivljenje svih republikanskih kongresmena. Sada se postavlja pitanje kako će glasati njihove partijske kolege u Senatu. “Trebalo bi da napravimo razliku između mjera koje stvarno stimulišu privredu i onih koje samo dobro zvuče, i za koje bismo možda glasali da imamo novac i da ne moramo toliko da pozajmljujemo,” kaže republikanski senator je inače danas potpisao više izvršnih uredbi, kojima su promijenjene pojedine mjere Bušove administracije vezane za radnička prava i sindikate. Takođe je formirao radnu grupu za pomoć srednjoj klasi, na čijem čelu će biti potpredsjednik Džo Bajden. Predsjednik je istakao da siromašni Amerikanci neće biti zaboravljeni i da njegova administracija želi da osigura da i oni imaju korist od američkog prosperiteta, dokle god su spremni da mu doprinesu.